Diari Oficial de la Generalitat Valenciana


Sumari del DOGV 8239, del 21-02-2018 (2018/1687)

DECRET 13/2018, de 16 de febrer, del Consell, de cessament i nomenament de membres del Consell d'Administració de l'EPSAR en representació de l'Administració de la Generalitat.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8239

Data del DOGV
:   21-02-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/1687


Data del document
:   16-02-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Entitat Pública de Sanejament d'Aigües Residuals de la Comunitat Valenciana

DECRET 13/2018, de 16 de febrer, del Consell, de cessament i nomenament de membres del Consell d'Administració de l'EPSAR en representació de l'Administració de la Generalitat. [2018/1687]  
L'article 7 del Decret 170/1992, de 16 d'octubre, del Consell, pel qual s'aprova l'estatut de l'Entitat Pública de Sanejament d'Aigües Residuals de la Comunitat Valenciana, modificat pel Decret 41/2008, de 4 d'abril, del Consell estableix que l'òrgan de govern i administració de l'Entitat Pública de Sanejament d'Aigües Residuals de la Comunitat Valenciana (EPSAR) és el Consell d'Administració, integrat per una Presidència, una Vicepresidència, si és el cas, i onze vocals.  
  
Amb caràcter nat exerceix la Presidència la persona titular de la conselleria a què estiga adscrita l'EPSAR.  
De les onze vocalies sis són nomenades pel Consell en representació de l'Administració de la Generalitat a proposta de la Presidència del Consell d'Administració, una de les quals podrà ser designada per a exercir les funcions de Vicepresidència.  
Per mitjà del Decret 118/2015, de 24 de juliol, el Consell va nomenar les persones que tenen la condició de vocals del Consell d'Administració de l'Entitat Pública de Sanejament d'Aigües Residuals de la Comunitat Valenciana, en representació de l'Administració de la Generalitat.  
Per Decret 7/2018, de 2 de febrer, del Consell, es disposa el cessament de Julià Álvaro Prats com a secretari autonòmic de Medi Ambient i Canvi Climàtic.  
Per Decret 8/2018, de 2 de febrer, del Consell, es nomena Francisco Javier Quesada Ferre secretari autonòmic de Medi Ambient i Canvi Climàtic.  
D'altra banda, Enrique Peris Navarro, membre de l'esmentat Consell en representació de l'Administració de la Generalitat, ha deixat de prestar serveis en l'esmentada Administració, per la qual cosa cal nomenar un nou vocal.  
En conseqüència, vista la proposta de la presidenta del Consell d'Administració de l'EPSAR, a proposta de la consellera d'Agricultura, Medi Ambient, Canvi Climàtic i Desenvolupament Rural, i amb la deliberació prèvia del Consell, en la reunió del 16 de febrer de 2018,  
  
  
DECRETE  
  
Primer  
Cessar Julià Álvaro Prat com a vicepresident i vocal del Consell d'Administració de l'EPSAR, en representació de l'Administració de la Generalitat.  
  
Segon  
Nomenar Francisco Javier Quesada Ferre vicepresident i vocal del Consell d'Administració de l'EPSAR, en representació de l'Administració de la Generalitat.  
  
Tercer  
Cessar Enrique Peris Navarro com a vocal del Consell d'Administració de l'EPSAR, en representació de l'Administració de la Generalitat.  
  
Quart  
Nomenar Ángeles García Mata vocal del Consell d'Administració de l'EPSAR, en representació de l'Administració de la Generalitat.  
  
  
Cinqué  
De conformitat amb allò que disposa l'article 7 de l'estatut de l'EPSAR, el nou o la nova vocal exercirà les seues funcions per temps de quatre anys, comptador des de la data d'aquest decret, sense perjudici que puga ser nomenat més vegades per períodes de quatre anys, o remogut en qualsevol moment a proposta de l'administració que representa, i del seu dret a dimitir o renunciar a la seua condició.  
  
  
Sisé  
Els apartats primer i tercer d'aquest decret tindran efectes des del dia de la publicació en el Diari Oficial de la Generalitat Valenciana.  
  
Els apartats segon i quart d'aquest decret tindran efectes des de l'endemà de la publicació en el Diari Oficial de la Generalitat Valenciana.  
  
  
València, 16 de febrer de 2018  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,  
Canvi Climàtic i Desenvolupament Rural,  
ELENA CEBRIÁN CALVO